کولن کانتا

کولن کانتا ہندوستانی سنیما کی 1925 کی کرائم تھرلر خاموش فلم ہے جس کی ہدایت کاری ہومی ماسٹر نے کی ہے۔  فلم قتل کے ایک سچے واقعے پر مبنی ہے ، جیسے باؤلا قتل کیس کہا جاتا ہے، کولن کانتا میں اندور کے مہاراجہ ہولکر تکوجی راؤ ہولکرسوم اور ایک طوائف ممتاز بیگم کی کہانی پیش کی گئی، جو ہولکر کے حرم سے فرار ہونا چاہتی تھی۔  اس فلم میں "ماچو ہیرو" خلیل نے اداکاری کی، جسے ہندوستانی سنیما کا "پہلا اسٹار" کہا جاتا ہے۔  فوٹوگرافی کے ڈائریکٹر جی کے گوکھلے تھے، جس کی کہانی موہن لال جی دیو نے لکھی تھی۔ 

ممتاز بیگم کا کردار مس موتی نے ادا کیا تھا جبکہ باقی کاسٹ میں مس یاکبل، مومن بہرم، گنی بابو، جمنا اور بہرام وسانیا شامل تھے۔ 

 پروڈکشن اور کہانی 
1925 کے بدنام زمانہ باؤلا قتل کیس پر مبنی، ہومی ماسٹر نے کہانی کے عناصر کا استعمال کیا جس میں ایک طوائف، شاہی خاندان، رومانوی اور قتل شامل تھے۔ اس کیس میں اندور کے مہاراجا توکوجی راؤ ہولکر سوم اور ممتاز بیگم نامی ایک مسلمان طوائف شامل تھے۔ واقعہ کے مطابق جنوری 1925 میں، اندور کے مہاراجا تُکوجی راؤ ہولکر سوم کی ایک محبوبہ کنیز ، ممتاز بیگم سخت پابندیوں اور اپنی بیٹی کی موت سے دل برداشتہ ہوکر اپنے حرم زنانہ کوارٹرز سے فرار ہو کر بمبئی چلی گئی۔بعد ازاں، ممبئی میں ایک محفل کے دوران ان کی ملاقات عبدالباولہ نامی ایک 25 سالہ میمن تاجر سے ہوئی۔ باؤلا نے خیر خواہ بن کر اس جو پناہ دے دی۔ جب مہاراجا اندور کے آدمیوں کو اس تعلق کا علم ہوا تو باؤلہ کو بار بار دھمکیاں دی گئیں کہ ممتاز بیگم کو واپس محل بھیج دے، مگر اس نے انکار کر دیا۔

12 جنوری 1925 کی ایک شام مالابار ہل (ممبئی) کے ارد گرد گاڑی چلاتے ہوئے، ممتاز اور باؤلا پر ہولکر کے آدمیوں نے تماشائیوں کی پوری نظر میں حملہ کیا۔ حملہ آوروں نے عبد القادر باؤلا کے سر میں گولی ماری گئی جس سے وہ موقع پر ہلاک ہو گیا، جبکہ ممتاز بیگم کو چہرے پر زخم آئے۔ ممتاز کو اغوا کرنے کی کوشش کی مگر وہ برطانوی پولیس کے تین افسر کی بروقت مداخلت سے بچ گئیں۔ برطانوی حکام کی تحقیقات کے دوران، ممتاز بیگم نے عدالت میں اپنے نو حملہ آوروں کے خلاف گواہی دی، جن میں سے کئی مہاراجا تُکوجی کے محل کے ملازم تھے۔ عدالت نے تین افراد کو سزائے موت اور تین کو عمر قید سنائی۔ عمر قید پانے والوں میں سے ایک جنرل آنند راؤ گنگرام فانسے (اندور فوج کے جنرل) تھے، جنہیں محمد علی جناح (بعد میں بانیِ پاکستان بنے ) کی وکالت پر سزائے موت سے بچا لیا گیا۔   برطانوی حکومت نے مہاراجا تُکوجی پر سخت دباؤ ڈالا اور عوامی تحقیقات کی دھمکی دی۔ نتیجتاً، راجا تُکوجی راؤ ہولکر نے 26 فروری 1926 کو تخت چھوڑ دیا اور فرانس منتقل ہو گئے  

مصنفین گوکلسنگ اور دیسانائیکے کے مطابق یہ فلم "ہندی سنیما میں طوائف صنف کی ابتدائی شکل" تھی۔ 

 کاسٹ 

 خلیل
 مس موتی
 مس یاکبل
 مومن بہرم
 گنی بابو
 جمنا
 بہرم واسنیا

 حوالہ جات 

 بیرونی روابط 



زمرہ:1920ء کی دہائی کی جرم ہیجان خیز فلمیں
زمرہ:بھارتی جرم ہیجان خیز فلمیں
زمرہ:بھارتی سیاہ و سفید فلمیں
زمرہ:بھارتی خاموش فلمیں
زمرہ:1925ء کی فلمیں